চাঁপাইনবাবগঞ্জ প্রতিনিধি :আজ মঙ্গলবার চাঁপাইনবাবগঞ্জে ৪ মাদক ব্যবসায়ীকে দন্ডপ্রাপ্ত ব্যক্তিরা হচ্ছে, পৌর এলাকার শংকরবাটী মহলার রহিদুল ইসলাম (৩৮), শহরের পিটিআই জোড়বাগান এলাকার রেজাউল ও রাশেল এবং ভোলাহাট উপজেলার গোহালবাড়ী গ্রামের মৃত হাফিজুদ্দিনের ছেলে জুয়েল (৩৭)। ভ্রম্যমান আদালত সুত্রে জানাগেছে, মঙ্গলবার বেলা সাড়ে ১১টার দিকে চাঁপাইনবাবগঞ্জ সদর উপজেলা  সহকারী কমিশনার (ভূমি) ও নির্বাহী ম্যাজিষ্ট্রেট সুব্রত পালের নেতৃত্বে ভ্রাম্যমান আদালত শহরের শান্তিমোড় ও পিটিআই জোড়বাগান এলাকায় অভিযান চালায়। এসময় রাহিদুলের কাছ থেকে ৫ গ্রাম হেরোইন এবং রেজাউল ও রাশেলের কাছ থেকে ১৫ পুরিয়া গাঁজা উদ্ধার করা হয়। পরে ভ্রাম্যমান আদালতের বিচারক সুব্রত পাল রাহিদুলকে ২ বছর, রেজাউলকে ৬ মাস ও রাশেলকে ৬ মাসের সশ্রম কারাদণ্ড প্রদান করেন। অপরদিকে দুপুর সাড়ে ১২টার দিকে ভোলাহাট থানার এসআই পিয়ারুল ইসলাম, এএসআই শাহজালাল ও এ এস আই ফরিদ অভিযান চালিয়ে ৭ লিটার দেশী মদসহ জুয়েলকে হাতে নাতে ধরে  ভ্রাম্যমান আদালতে সোর্পদ করা হলে তাকে ২বছরের সশ্রম করাদন্ডাদেশ প্রদান করা হয়।